**Kako dostupnim informacijama pomoći pojedinim kategorijama starijih osoba u periodu epidemije virusa korona COVID-19**

Virus korona COVID 19 je nova bolest koja predstavlja specifičn rizik za starije osobe. Početno istraživanje u Kini koje je zasnovano na preko 44 000 slučajeva COVID-19, pokazalo je stopu smrtnosti od 2,3% za opštu populaciju, povećavajući se na 8% kod osoba starih 70-79 godina i gotovo 15% u onih 80 i više godina.

**Ova pandemija može se suzbiti, ukoliko ljudi preduzmu korake i mere zaštite ali i ako deluju solidarno jedni prema drugima i preduzmu korake da zaštite i zbrinu one koji su u najvećem riziku.**

Starije osobe su u posebnom riziku od virusa korona COVID-19 a, pre svega zbog oslabljenih imunosistema i hroničnih bolesti ali i zbog dostupnosti informacija.

**Dostupnost informacija**

Postoje starije osobe koje su u riziku zbog ograničenosti izvora informacija koje su im dostupne. Potrebno je posebnu pažnju obratiti:

* na starije osobe koje žive same i nemaju podršku porodice i rodbine;
* na starije osobe čiji je socioekonomski status nizak;
* na starije osobe koji žive u udaljenim seoskim područijima;
* starije osobe koje žive same i imaju problema sa sluhom i vidom;
* starije osobe sa kognitivnim problemima;
* stariji funkcionalno zavisni koji žive sami i imali su neku uslugu socijalne i zdravstvene zaštite;
* stariji Romi I Romkinje i starije osobe iz nacionalnih manjina koje žive same.

**Potrebno je preko lokalnih zajednica doći do svih starijih osoba i informisati ih o rizicima i potrebnim merama zaštite, a ta informacija treba da bude prilagođena i starijima sa slabijim kognitivnim kapacitetima.**

**Najbolje je starije konaktirati telefonom ili da im se informacija pruži tokom posete volontera koji im dopremaju hranu, lekove i druge važne potrepštine.**

**Porodice i prijatelje starijih treba podstaći i stalno podsećati da se redovno čuju sa njima telefonom i da ih nauče kako da koriste aplikacije za komuniciranje.**

**Informacije treba da budu:**

* pristupačne, tačne i jasne;
* da koriste jednostavan jezik;
* treba se koristiti veliki, čitki font;
* da budu u vizuelnom i pisanom obliku;
* da dolaze iz više izvora od poverenja a što uključuje zvanična saopštenja ministarstva zdravlja, zdravstvenih ustanova, štabova, pogotovo da bi se sprečilo impuslivno delanje kao što je kupvina neefikasnih sredstava za lečenje ili dezinfekciju, smanjila panika i povećala sigurnost;
* da sadrže i činjenice o epidemiji o tome kako napreduju napori da se ona obuzda, koje se mere preduzimaju, kako napreduje rad na proizvodnji vakcine;
* koje su efikasne mere i strategije da se starija osoba zaštiti od infekcije, ovu informaciju treba i najviše ponavljati;
* koje su preporuke za očuvanje fizičkog I mentalnog zdravlja u izolaciji.

**Starijima su potrebne jasne informacije i instrukcije o pružaocima usluga, kako ne bi postali žrtve prevara.**